NaiveNeuron/SloPal huggingface dataset:
Záborská, Anna, poslankyňa NR SR (2020-09-29):
Ďakujem pekne, pán predseda. Ja chcem v prvom rade poďakovať pánovi poslancovi Lehotskému, lebo on bol jeden z prvých, ktorý ešte dokonca pred prvým čítaním ma oslovil, a strávili sme spolu skoro celé dopoludnie, kde sme podrobne prebrali tento zákon, a viaceré veci, ktoré boli pripomienky, tak sme v tých pozmeňovacích návrhoch zohľadnili. Ale chcem povedať k tomu vypytovaniu sa alebo dotazníku alebo podobne. Ja si myslím, že pri iných príležitostiach sa lekári pýtajú, ako a prečo niekto dostal tú alebo, alebo onú chorobu, a nie vždy je to pre toho pacienta príjemné, napr. pri závislostiach alebo dokonca pri pohlavných chorobách, kde sa pýtajú aj na kontakty, čo.., a je to trestné, ak ten človek tie kontakty nepovie. Alebo ak žena príde s úrazom, ktorý jej spôsobil násilný muž, tak takisto povie a vyzývame ženy, aby, aby to hovorili. Čiže tie, tie otázky sú preto, aby, a tí lekári sa to pýtajú, pýtajú preto, aby stanovili dobre diagnózu, navrhli liečbu, aby pomohli tomu pacientovi, aby pomohli rodine, v prípade toho, toho potratu aj tej žene. A nielen tou liečbou, ale aj prevenciou. A dokonca aj tá žena ešte predtým, ako ide na to ukončenie toho tehotenstva, tak musí ísť na predoperačné vyšetrenia. A by ste sa čudovali, čo všetko sa jej ten lekár pýta, a on to zapíše. To, čo my chceme, je použiť to v rámci prevencie, a tieto údaje, keď sa raz hodia do systému, sú anonymné a slúžia len pre budúcnosť. Čiže nie je to žiadne strašenie a nič nejak extrémne nepríjemné pre tú ženu. Ďakujem pekne.
P. Prokopovič, poslanec: (2002-10-15):
I. Presperín, doterajší podpredseda NR SR: Ján Rusnák.
Glváč, Martin, podpredseda NR SR (2016-10-14):
Na faktické poznámky reakcia, pán poslanec Pčolinský, nech sa páči.
Žiga, Peter, podpredseda NR SR (2024-05-02):
Prezentujme sa a hlasujme. (Hlasovanie.) 127 prítomných, 87 za, 30 proti, 10 sa zdržalo. Konštatujem, že sme tento návrh schválili. Pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon č. 578/2004 o poskytovateľoch zdravotnej starostlivosti, tlač 275. Dávam slovo spravodajcovi, ktorého určil navrhnutý gestorský výbor pre zdravotníctvo, poslancovi Petrovi Slyškovi, aby hlasovanie uviedol. (Hlasovanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov , tlač 275.)
Krupa, Peter, poslanec NR SR (2021-12-02):
Pán poslanec Mihalik, ja som takisto držiteľom zbrojného preukazu A, ale som aj držiteľom skupiny E. Nehovorím, že som nejaký aktívny profesionálny športový strelec, ale vo svojich voľných chvíľach chodím si rád zastrieľať, priznám to, každý máme nejaké svoje koníčky. A dotkne sa to mňa a mnohých ďalších profesionálnych športových strelcov, ako to bolo povedané v rozprave, a ostatných nie. A hlavne pánovi Dostálovi to keď tak vysvetlím osobne. Ďakujem pekne.
Hrnčiar, Andrej, podpredseda NR SR (2017-06-16):
Pán poslanec Krajniak.
P. Hrušovský, podpredseda NR SR: (2002-07-03):
Prvá vystúpila pani poslankyňa Rusnáková, ktorá navrhla zmeniť § 1 zákona tak, ako ho máte rozdaný v laviciach. Prosím, prezentujme sa a hlasujme o prvom podanom návrhu. (Hlasy z pléna.) (Hlasovanie.)
M. Číž, podpredseda NR SR: (2007-11-27):
Vážené kolegyne, kolegovia, otváram rozpravu. Do rozpravy som nedostal ani k tomuto bodu žiadnu písomnú prihlášku. Pýtam sa teda, hlási sa do rozpravy niekto ústne? Pán poslanec Jarjabek. Ak nikto iný, uzatváram možnosť prihlásiť sa do rozpravy ústne. A slovo odovzdávam pánovi poslancovi Jarjabkovi. Nech sa páči.
Senko, Ján, poslanec NR SR (2019-09-17):
Ďakujem za slovo. Ja by som chcel nadviazať na slová môjho predrečníka. Pán poslanec Dostál, veľmi dobre vieme, aké boli podané pozmeňujúce návrhy. Vieme, aký je proces pri ich schvaľovaní, tak sa nemusíte obávať. Určite nebudeme používať tie výstižné slová, ako ich stále používate a donekonečna budete dávať do popredia svoju osobu. My nie sme takí. Podstatné je to, že aj my sme vo vnútri koalície o týchto záležitostiach rozprávali, hľadali sme riešenia a ten pozmeňujúci návrh, ktorý, a doplňujúci návrh pána poslanca Štefana Vavreka je, dá sa povedať, dohodou medzi všetkými stranami koalície, ale nie sme v tomto prípade tí, ktorí budeme súťažiť o to, že kto dal skôr, kto dal neskôr. Neviem, ktorý sa skôr možno objavil aj na webovej stránke Národnej rady. Vieme, že ste ho podali prví vy, ale to nie je podstatné. Čo sa týka tlačového zákona, jeho obsahu a zmene, myslím si, že v roku 2011 bola najpodstatnejšia záležitosť, ktorá umožnila alebo zabránila vymožiteľnosť práva na odpoveď, a to bolo to, že v podstate vydavateľ nemusel, nemusel zverejniť odpoveď a tým pádom nedostal ani pokutu. A to bolo podstatné a toho sa najviacej obávali vydavatelia. Takže to bola podstatná, najpodstatnejšia zmena v tom zákone, o ktorú išlo, išlo teda vlastne. Takže k tomu sa vraciame a myslím si, že v tomto prípade to môže byť, môže byť užitočné pre objektívnejšie informovanie verejnosti a o to, aby niekto, kto sa dožaduje práva na odpoveď, ho dostal v primeranom čase. Ďakujem.
B. Bugár, podpredseda NR SR: (2002-05-23):
J. Krumpolec, poslanec: Verím, že vo výbore tieto otázky prerokujeme. Ja som chápal vystúpenie pána Ftáčnika tiež ako podporné s tým, že upozorňuje na riziká, s ktorými sa stretol. Myslím si, že sa nám podarí presvedčiť poslancov, aby sme tie riziká prekonali.
Poliačik, Martin, poslanec NR SR (2016-02-11):
Ďakujem, pán Pellegrini, za vašu poznámku. Čakal som, že niečo poviete k tým tabletom, ale tam zrejme nie je čo povedať, tak ste išli na všeobecné politické témy. Tak teda poďme naspäť. Ja som vtedy zhodou okolností na ministerstve sociálnych vecí za učiteľov sedel na vyjednávaní o kolektívnej zmluve a keď si pamätáte, tak vtedy všetky platy vo verejnej správe išli o 10 % dole kvôli tomu, aby sa sanoval ten bordel, ktorý ste nechali vo verejných financiách za prvej Ficovej vlády. Vďaka tomu, že sme tam sedeli ako zástupcovia učiteľov na ministerstve sociálnych vecí, tak bola vyrokovaná nula. To znamená, že všetkým ostatným pôjde 10 % z platu dole a učiteľov a pedagogických pracovníkov sa to nedotkne. Tak keď už hovoríte o tom, tak povedzte celú pravdu. To je prvá vec. Druhá vec, k pani Nachtmannovej. Zámerom pána Čaploviča bolo zrušiť súkromné školy, vyhladovať, zatvárať tam triedy, to sme videli na prenose tých kompetencií na VÚC-ky, znižovať normatív a všemožným spôsobom ich vyhnať zo systému. To bolo jeho zámerom. A to vychádza z jeho mentálneho a ideologického nastavenia. O tom ma nikto nepresvedčí, že to nie je pravda. A klamete, keď hovoríte, čo som povedal dnes ráno na výbore, pretože taká veta z mojich úst celkom určite nevyšla. Hovoril pán minister, že tak mu hovoria učitelia, že: „Postavte sa za nás, ľudia sú proti nám.“ No keď sa pozrieme na verejnosť, tak to, čo bolo najväčšou dýkou do chrbta učiteľov, bola veta z úst premiéra, že majú viac ako 1 000-eurový priemerný plat. Táto bezcharakterná lož otočila reálne občanov tohto štátu proti učiteľom, ktorí učia ich deti, a keď tu máme vytvárať... (Prerušenie vystúpenia časomerom.)
Mesterová, Zuzana, poslankyňa NR SR (2024-01-24):
Ďakujem pekne za slovo, pán predsedajúci. Ja sa ešte vrátim k otázke postoja tejto vlády k riešeniu korupcie, lebo nestihla som v predchádzajúcej faktickej. V skratke pre tých, čo tu neboli. Náš premiér dnes po návšteve Ukrajiny vyhlásil, ako veľmi oceňuje aktívny prístup Ukrajiny k riešeniu otázky korupcie, a zvlášť ocenil, že za tým účelom zakladajú špecializované orgány, ktoré túto trestnú činnosť majú riešiť. No, a vieme už, čo predložil náš premiér na riešenie korupcie u nás, v našej krajine, aký návrh, ide ju de facto legalizovať. Čiže ono tento, taký dvojaký prístup je veľmi, veľmi zaujímavý. A ja, ak by som bola poslankyňa koalície, tak ja by som sa asi tak zamýšľala nad tým, že to, o čom ja idem hlasovať o možno... aj o malú chvíľu, tak vlastne spochybňuje sám premiér, keď hovorí, že štát, ktorý kandiduje a ašpiruje na kandidatúru do Európskej únie a do NATO, tak veľmi aktívne rieši otázku korupcie ako jedno z kritériá... z kritérií, z kritérií, aby vôbec mohol sa dostať do tých štruktúr, a oceňuje to a zároveň už členský štát, ktorým sme my ignorujeme apel zo strany tých inštitúcií, ktorých sme už členmi, a teda Európsky parlament dosť jednoznačne svoje výhrady spísal a doručil nám. Čiže ja neviem, buď pán premiér klame, alebo sa niečo v jeho živote udialo, čo spôsobilo, že nie je úplne kompetentný vykonávať funkciu premiéra, lebo inak si ja neviem vysvetliť tento rozpor v jeho skutkoch, vnímaní a konaní na úrovni smerom k nášmu susedovi a smerom k nám. Skúste sa nad tým zamyslieť, prosím vás, koaliční poslanci a poslankyne, lebo v konečnom dôsledku vy o tom budete hlasovať. Ďakujem.
Sulík, Richard, predseda NR SR (2011-06-02):
Nie, nemá pán Madej námietku. Pokračujte.
Zmajkovičová, Renáta, podpredsedníčka NR SR (2013-09-04):
Pán poslanec Mičovský.
A. Belousovová, podpredsedníčka NR SR: (2009-04-15):
Ďalšími štyrmi bodmi programu sú vládne návrhy zákona, ktoré bude z poverenia vlády Slovenskej republiky predkladať v prvom čítaní minister pôdohospodárstva pán Stanislav Becík v zastúpení ministra životného prostredia, ktorý sa z rokovania Národnej rady ospravedlnil z dôvodu zahraničnej pracovnej cesty. Pristúpime k prerokovaniu prvého z týchto bodov programu, ktorým je vládny návrh zákona, ktorým sa mení a dopĺňa zákon č. 24/2006 Z. z. o posudzovaní vplyvov na životné prostredie a o zmene a doplnení niektorých zákonov v znení neskorších predpisov . Vládny návrh zákona je uverejnený ako tlač 941. Návrh na jeho pridelenie na prerokovanie výborom je v rozhodnutí č. 989. Nech sa páči, pán minister, uveďte tento vládny návrh zákona.
Grendel, Gábor, podpredseda NR SR (2022-03-22):
Pán poslanec Tomáš Valášek.
Šeliga, Juraj, podpredseda NR SR (2021-05-04):
Ďakujem. Pán poslanec Suja, nech sa páči.
Bugár, Béla, podpredseda NR SR (2018-10-17):
Pani poslankyňa!
Pčolinský, Peter, poslanec NR SR (2018-06-19):
Pán kolega, problém je, že ste si absolútne neprečítali náš návrh zákona. Keby ste si ho prečítali, tak by ste vedeli, že sa tu bavíme o dlhu voči štátu. Ja sa teraz pýtam, prečo my všetci sme mali zaplatiť nejakému Širokému 100 mil. euro. Ja sa pýtam, prečo by sme mali platiť nejaké sociálne balíčky, ktoré sú ničím iným len marketingovým nástrojom vládnej koalície. Ale na jeden milión ľudí máte problém nájsť 30, podľa pani ministerky Žitňanskej 30 – 60 mil. euro, to je ten rozdiel, to je tá odmena pre tých exekútorov. To sú tie nejaké škody, to tvrdí pani ministerka Žitňanská. Čiže ja sa pýtam, nemáte problém oddlžiť Širokého, nemáte problém rozdávať nejaké sociálne balíčky, ale máte problém pomôcť jednému miliónu ľudí v exekúcii. No to je veľmi zaujímavé a to je obraz toho, ako strašne vám záleží na týchto ľuďoch. Ďakujem. (Reakcie z pléna.)
Zmajkovičová, Renáta, podpredsedníčka NR SR (2012-12-06):
Ďakujem, pán spravodajca. S faktickými poznámkami dvaja poslanci, na vystúpenie pána spravodajcu, uzatváram možnosť prihlásiť sa s faktickou poznámkou. Pán poslanec Kaník.
Žiga, Peter, minister životného prostredia SR (2015-05-06):
Ďakujem pekne. Vážený pán predsedajúci, vážené panie poslankyne, páni poslanci, vládny návrh zákona o prevencii závažných priemyselných havárií a o zmene a doplnení niektorých zákonov po prerokovaní vo výboroch predkladám v druhom čítaní. Hlavným cieľom zákona je predísť vzniku závažných priemyselných havárií s prítomnosťou nebezpečných látok a obmedziť následky takýchto havárií na zdravie ľudí, životné prostredie a na majetok občanov. Povinnosti pre prevádzkovateľov podnikov, v ktorých sa nachádzajú nebezpečné látky, sú navrhnuté tak, aby sa zabezpečila prevencia a minimalizovali sa následky závažnej havárie. Upravujú sa aj ustanovenia týkajúce sa prístupu verejnosti k informáciám. Návrh tiež stanovuje prísnejšie normy inšpekcií v podnikoch. Toľko také úvodné slovo. Vážený pán predsedajúci, prosím, aby ste otvorili rozpravu. Ďakujem pekne.
Sulík, Richard, predseda NR SR (2011-09-08):
Pán poslanec Blanár.
Šeliga, Juraj, podpredseda NR SR (2021-04-30):
V zmysle rokovacieho poriadku o slovo požiadal pán podpredseda Národnej rady pán Grendel, nech sa páči.
Kollár, Boris, predseda NR SR (2022-11-15):
Vážené pani poslankyne, vážení páni poslanci, otváram druhý rokovací deň 76. schôdze Národnej rady Slovenskej republiky. Na dnešnom rokovacom dni o ospravedlnenie požiadal pán poslanec Baška, pani poslankyňa Horváthová, pán poslanec Kašper, pán poslanec Kremský, pán poslanec Liba, pán poslanec Vojtech Tóth, pán poslanec Vons. Na zahraničnej pracovnej ceste sú poslanci Vladimíra Marcinková, Zita Pleštinská a Ľudovít Goga. Pristúpime k hlasovaniu o návrhu uznesenia k riešeniu krízovej situácii v zdravotníctve. Je to tlač 1292. Dávam slovo spravodajcovi z výboru pre zdravotníctvo poslancovi Jozefovi Valockému, aby hlasovanie uviedol. Poprosím vás, kolegovia, aby ste si všetci vybrali karty a ešte raz zasunuli, aby nám to fungovalo. Nech sa páči. (Hlasovanie o návrhu skupiny poslancov Národnej rady Slovenskej republiky na prijatie uznesenia Národnej rady Slovenskej republiky k riešeniu krízovej situácie v zdravotníctve , tlač 1292.)
Kollár, Boris, predseda NR SR (2022-10-07):
A teraz zvolávam poslanecké grémium. (Poslanecké grémium. Prestávka.)
Dubéci, Martin, poslanec NR SR (2023-12-13):
Ďakujem za slovo, pán predsedajúci. A pána poslanca Jakaba pochválili kolegovia z vlastného klubu, tak to je také bežné, tak ja sa k tomu pridám a pochválim ho aj ja, lebo ja som, keď vystupoval asi v písomnej rozprave, tak spomenul tú webstránku, ja som si to potom pozrel a naozaj je to veľmi dobre spracované a je to veľmi zaujímavý uhol pre túto konsolidačnú diskusiu, čo si myslím, že je veľmi užitočné a podľa mňa je to aj celkovo možno aj inšpirácia, neviem, pre vládu, pre parlament, aby mnohé návrhy, ktoré sú spracovávané veľmi nezaujímavým, neatraktívnym, komplikovaným, nedostupným spôsobom, aby takéto zásadné veci boli spracovávané takým spôsobom, ako urobil pán Jakab, predpokladám sám s nejakým svojím malým tímom. Takže výborná práca, všetkým odporúčam, aby si to pozreli. Ďakujem.
Hrnčiar, Andrej, podpredseda NR SR (2019-09-13):
Pani poslankyňa Milanová.
Kamenický, Ladislav, minister financií SR (2019-09-11):
Ďakujem pekne. Vážený pán predseda, predkladám na rokovanie Národnej rady návrh zákona, ktorým sa mení a dopĺňa zákon 222/2004 o dani z pridanej hodnoty v znení neskorších predpisov. Novelou zákona o DPH sa preberá Smernica Rady Európy 2018/1910, ktorou sa mení smernica 2006/112/ES, pokiaľ ide o harmonizáciu a zjednodušenie určitých pravidiel v systéme dane z pridanej hodnoty pre zdaňovanie obchodu medzi členskými štátmi EÚ. Zmenami a doplnením zákona o DPH dôjde k spresneniu a zjednodušeniu pravidiel upravujúcich cezhraničné obchodovanie s tovarom medzi podnikmi v rámci Európskej únie. Napríklad zavádzajú sa spoločné pravidlá pre cezhraničné obchodovanie s tovarom v rámci tzv. call-off stock úpravy, určuje sa miesto dodania tovaru s prepravou, tzv. reťazových transakcií v rámci Európskej únie a doplňuje sa, že identifikačné číslo pre DPH nadobúdateľa tovaru pridelené iným členským štátom, ako je členský štát, začatia prepravy tovaru, predstavuje hmotnoprávnu podmienku pre oslobodenie dodania tovaru do iného členského štátu. Zákonom č. 369/2018 sa s účinnosťou od 1. januára 2020 do zákona o DPH doplnilo oslobodenie od dane pre transakcie týkajúce sa surovej ropy a minerálnych olejov v colných skladoch, osobitných skladoch a daňových skladoch obchodovaných najmä na medzinárodných burzách. Táto právna úprava sa dopĺňa o podrobné pravidlá týkajúce sa povinnosti podnikateľov, ktorí budú prevádzkovať uvedené sklady, a podnikateľov, ktorí budú obchodovať s uvedenými komoditami. Pravidlá sú nastavené tak, aby sa zabránilo prípadnému zneužívaniu oslobodenia od dane. Zaťaženie týchto transakcií daňou z pridanej hodnoty predstavovalo významnú prekážku rozvoja tohto typu obchodovania na Slovensku. Predpokladá sa, že úprava zatraktívni Slovenskú republiku u zahraničných obchodníkov a zvýši jej konkurencieschopnosť voči iným členským štátom Európskej únie. Novela zákona o DPH je orientovaná na oblasti, v ktorých aplikačná prax ukazuje potrebu upraviť existujúce pravidlá uplatňovania dane, napríklad s cieľom zabrániť zneužívaniu uplatňovania odpočtu dane, ktoré pozitívne ovplyvnia zlepšovanie výberu DPH a znižovanie daňovej medzery. Novela zákona vyvolá potrebu úpravy informačných systémov Finančnej správy s výdavkami vo výške cca 1,5 mil. eur. Dovoľujem si požiadať o prerokovanie návrhu zákona. Ďakujem pekne.
Mizík, Stanislav, poslanec NR SR (2019-01-31):
Ďakujem za slovo. Vážená pani, povedali ste, že toto je slobodná krajina. No ja si myslím, že toto je poriadne zošnurovaná sloboda, Žitňanskej náhubkový zákon, ďalšia náhubková novela Andreja Danka a tak ďalej a tak ďalej. Takto vyzerá zošnurovaná sloboda pre bežných ľudí. Nezošnurovaná sloboda je len pre liberál-fašistov a ďalej predvádzajúcich sa úchylných bláznov na Dúhovom PRIDE pred americkou ambasádou. Čo by som vám ešte k tomu dodal? Typický príklad, ako sa správajú médiá, je príklad, ktorý spomínal môj kolega Milan Mazurek. Už ho roky osočujú médiá, že hádzal kamene, ktoré vôbec nehádzal, či dlažobné kocky. Rád by som videl vaše liberálne denníky, ako bičujú, aj ostatné médiá, ako bičujú vášho ideologického súputníka pána Osuského, ktorý dal facku človeku na ulici počas demonštrácie. Keby Mazurek alebo Mizík dali facku svojmu názorovému oponentovi počas demonštrácie, to by ste videli to rošambó. Videli by ste, čo by sa dialo. Takže to je ten dvojitý meter médií. Ďakujem za slovo.
Laššáková, Jana, podpredsedníčka NR SR (2014-09-10):
Pán poslanec nechce reagovať. Pán minister, nech sa páči, máte slovo a potom pôjde pán Poliačik.
Pročko, Jozef, poslanec NR SR (2024-05-22):
Ďakujem. Budem reagovať na vás, pani poslankyňa, na vás, čo ste povedali v rozprave a absolútne s tým súhlasím. Pani ministerka namiesto toho, aby počúvala, si sadne k pánovi Dankovi a celý čas, ako ste rozprávali, vás vyrušovali. Pán Danko sa smial a rozprával vám no a čo a čo, ani raz neupozornil pani poslankyňu Kramplovú, ktorá vás vyrušovala a skákala vám do reči. Včera sme prijali uznesenie, v ktorom sme naozaj odsúdili veľmi odporný čin. Ja som si pozrel aj videa pána Danka, v ktorých rozprával o pokoji, o zmieri, ale tu vzadu, keď ste rozprávali, si dá takto ruku (rečník si dlaňou ruky podoprel bradu), takto si dá ruku, bavil sa s pani Šimkovičovou, a takto sa rehotali za vami. Viete, ako mňa včera vyrušoval Huliak? Trikrát prišiel (rečníkovi vyzváňa mobilný telefón), trikrát prišiel do tohto, do, do pléna a ja som mal, bol v rozprave. Ale viete, čo je smutné, že to robia aj opoziční poslanci. Aj včera prišiel opozičný poslanec jedného hnutia, nebudem hovoriť akého, a vyrušoval. Takže ja by som poprosil aj nás, aby sme teda prestali s týmto, ale hlavne predsedajúcich, aby počúvali, aby nevyrušovali. Máme skrátenú rozpravu, nemôžme vystupovať, nemôžme vystupovať tak, ako chceme, skrátili nám rozpravu a ešte robia to, čo dnes, čo dnes predviedol a predvádza pán predsedajúci a pani ministerka kultúry. Ako naozaj, aby si vypočula, aby si vypočula to, čo rozprávate a čo rozprávame, tak sa vzadu smejú a bavia sa na tom a viete, prečo pani, pani Kolíková? Lebo vedia, že si to schvália, že 79 poslancov, 79 poslancov schváli tento diktátorský zákon, toto je naozaj spolitizovanie verejnoprávnej televízie. Je to smutné, ale na jednej strane rozprávajú o pokoji, o mieri. Rozprávajú o tom, že musíme prijať spoločné uznesenie, a potom sa vám rehocú takto do tváre.
Borec, Tomáš, minister spravodlivosti SR (2013-09-04):
Ďakujem veľmi pekne za slovo, pani predsedajúca. V podstate čo sa týka, čo sa týka argumentácie, respektíve výkladu, veľmi sa približujú, respektíve mnohé aspekty sa aj zhodujú, keďže ide o úpravu všetkých troch predpisov. V tomto prípade ide o zákon č. 221/2006 Z. z. o výkone väzby. Takže skúsim byť stručný. Účelom návrhu tohto zákona je smerovať k tomu, aby sa život vo väzení čo najviac približoval k aspektom života spoločnosti, pričom aj výkon väzby, nielen výkon trestu, musí byť nevyhnutne spätý s prezumciou neviny väznenej osoby. A abdikačná prax samozrejme ukázala, že je potrebné tieto veci upraviť. Východiskom sú opäť, tejto úpravy, jednoznačne odporúčania, ktoré som spomínal v predchádzajúcich bodoch, pričom jestvujúca sústava práv obvinených v tomto prípade, na rozdiel od predchádzajúceho, keď sme hovorili o odsúdených, sa rozširuje o precíznejšiu úpravu oboznámenia obvineného s právami a povinnosťami, ďalej častejšiu nezávislú kontrolu umiestňovania obvinených do bezpečnostnej cely, ďalej o úpravu spôsobu výmeny vlastného odevu, bielizne a obuvi obvineného a napokon o možnosť obvineného mať pri sebe v cele aj písomnosti týkajúce sa trestnej veci, v ktorej je v čase výkonu väzby stíhaný a písomnosti týkajúce sa iných právnych vecí obvineného. Opäť ide o to, aby sa rozšíril systém disciplinárnej praxe aj u obvinených o prvok pozitívnej motivácie a taktiež o odmenu za dlhodobé plnenie povinností uložených zákonom, ústavným poriadkom a taktiež pracovných povinností alebo za vykonanie príkladného činu. Na základe poznatkov sa na druhej strane dopĺňa aj paleta disciplinárnych trestov o zákaz používania vlastného televízneho prijímača alebo rádioprijímača u tých obvinených, kde to je možné, samozrejme, takéto niečo mať. A ďalej ide o to, že je možné aj o celodenné, je tu možné aj o celodenné umiestnenie do cely disciplinárneho trestu, a to za súčasného zníženia možného rozsahu ukladaných trestov umiestnenia do samoväzby. U mladistvých obvinených už nebude možné tento disciplinárny trest udeliť. A taktiež o zavedenie inštitútu podmienečného odkladu výkonu disciplinárnych trestov. Čo ta týka obligatórneho prijímania balíka alebo povinného s potravinami a niektorými vecami osobnej potreby sa tiež navrhuje toto zrušiť, nakoľko je tam vysoké bezpečnostné riziko a tá efektivita je naozaj nízka. Pri dôkladnej analýze sa ďalej navrhuje procesne jednotne upraviť rozhodovanie o všetkých mimozmluvných zodpovednostných režimoch a disciplinárnych deliktoch, ktoré vznikajú vo vzťahoch verejnoprávnej povahy, trestnoprávnej povahy pri výkone väzby. Toľko asi stručne k uvedeniu tohto návrhu zákona, pričom nemá ani sociálne vplyvy, ani vplyv na rozpočet verejnej správy, podnikateľské prostredie, životné prostredie alebo informatizáciu spoločnosti. Ďakujem pekne, skončil som, pani predsedajúca.
Bugár, Béla, podpredseda NR SR (2018-05-22):
Prezentujeme sa a hlasujme. (Hlasovanie.) Prítomných 135 poslancov, za 44, proti 24, zdržalo sa 66 poslancov, 1 nehlasoval. Návrh nebol schválený. Teraz prosím pani poslankyňu Shahzad, aby uviedla hlasovanie v prvom čítaní o návrhu poslancov Kiššovej, Jurzycu, Rajtára, Galka na vydanie zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci, tlač 943. Prosím, nech sa páči, už máte slovo. (Hlasovanie o návrhu poslancov Národnej rady Slovenskej republiky Jany Kiššovej, Eugena Jurzycu, Jozefa Rajtára a Ľubomíra Galka na vydanie zákona, ktorým sa mení a dopĺňa zákon č. 124/2006 Z. z. o bezpečnosti a ochrane zdravia pri práci a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov , tlač 943.)
Kollár, Boris, predseda NR SR (2022-09-28):
Dobre. Prosím, je všeobecný súhlas? (Nesúhlasná reakcia pléna.) Dobre, budeme pokračovať. Pán kolega, mrzí ma to, nebol všeobecný súhlas. (Reakcie z pléna.) S procedurálnym návrhom, pán poslanec Sulík, nech sa páči.
Košútová, Magda, poslankyňa NR SR (2015-02-03):
Teraz pristúpime k hlasovaniu o pozmeňujúcich návrhoch, ktoré odzneli v rozprave. Pán poslanec Fecko navrhol hlasovať o každom bode svojho pozmeňujúceho návrhu zvlášť. Pokiaľ však ide o pozmeňujúci návrh pána Fecka v bode 1, nemôžeme hlasovať, lebo sme schválili bod 1 spoločnej správy. Pokiaľ ide o pozmeňujúci návrh v bode 2, taktiež nemôžeme hlasovať, lebo sme schválili bod 2 spoločnej správy. Pokiaľ ide o pozmeňujúci návrh pána poslanca Simona, tiež o ňom nemôžeme hlasovať, lebo sme schválili bod 3 spoločnej správy. Týmto sme hlasovali o všetkých pozmeňujúcich návrhoch. Pán predseda, mám splnomocnenie gestorského výboru, aby sme pristúpili k tretiemu čítaniu ihneď, dajte, prosím, o tomto bode hlasovať.
Kuffa, Štefan, poslanec NR SR (2013-02-06):
Ďakujem veľmi pekne. Ja som nehovoril o tom, že ministerstvo, keď pôjde na kontrolu do Jarovníc, aby trestalo, ale skôr, doplním to teda, aby sa naozaj sme sa na tom poučili, veď 1 181 aktivovaných ľudí v jednej malej obci, myslím si, že naozaj je to hodné zamyslenia. To je, áno, to už je veľký podnik, kde pracuje tisíc zamestnancov, takže nemal som to takto na mysli, ale treba sa nad tým zamyslieť a ja som to aj v tom kontexte ako povedal, že efektívnejšie prerozdeliť tie finančné prostriedky. Ja som to tak ani veľmi nekritizoval, ja som len hovoril ako ten návrh, že v podstate efektívnejšie využívať na aktívnu politiku trhu práce finančné prostriedky. Aktivačné práce nie sú tie, ktoré by vyriešili zamestnanosť v rámci celého Slovenska. Drobné obecné služby, a to či sa pracuje v intraviláne a extraviláne, ak je to drobná obecná služba a aktivovaní títo nezamestnaní a dlhodobo nezamestnaní, tak môžu vykonávať len pre tú konkrétnu obec. Oni nemôžu dokonca, to pre pána Martina Fecka, že nemôžu vykonávať ani pre inú obec a nemôžu ani vonku. A práve toto tuná navrhujú navrhovatelia, že by mohli pracovať práve aj pre tie štátne podniky, a to je práve ten extravilán, lebo ten potok je nad obcou a ten les je mimo obce, tak aby tam sa mohli viac, tak som to, tak to aj chápem, že tak to je. No a v lesoch, myslím si, že zostáva strašne veľa biomasy a tiež občas idem do toho lesa a keby aj tí nezamestnaní čistili tie lesy, nemusíme sa obávať, že tej biomasy by zostalo tam málo. Kedysi v lesoch sa pásol dobytok, ovce, kravy sa pásli v lese. Ten les bol čistý a ten les aj prosperoval, bol nádherný. Ďakujem.
Danko, Andrej, podpredseda NR SR (2024-02-09):
Naozaj k veci.
Heger, Eduard, poslanec NR SR (2017-12-05):
Ďakujem. Igor, aj z toho, čo počujeme, je vidieť, že vlastne všetky tvoje argumenty, ktoré tu zazneli, nijako nie sú vyvracané, ale chcem povedať niečo iné. Ja ťa už pár rokov poznám a poznám ťa dosť intenzívne a mal som možnosť tak prekuknúť hlbšie aj do tvojich úmyslov a musím povedať, že som vďačný za to, že si odolný voči všetkým týmto politickým hrám a politickým marketingom, ktoré tu vidíme aj dneska zo strany vládnej koalície, ktorá je tu prítomná, a že sa tým nenecháš odradiť, že to, že ti na teba hádžu blato a chcú ťa očierniť a podobne a chcú ti nahovoriť, čo si dokonca my o tebe myslíme, ja som rád, že ty vieš, čo si my o tebe myslíme a že proste neuveríš týmto, týmto klamstvám, ktoré tu hovoria naši kolegovia z koalície. Ale je zaujímavé, že oni to naozaj asi nepochopili, že tebe ide proste o dobro Slovákov a že to, že ty sa takto ako oni, toto je, toto je také zvláštne, že opýtal by som sa aj kolegov, že ale oni to asi nechcú pochopiť, ja mám pocit, že nechcú to pochopiť, že ty vlastne sa zastávaš ľudí, ktorí naozaj trpia, a hovoríš o tých príbehoch, však teraz si to tu veľmi explicitne rozprával, konkrétne príbehy. Ale svojím spôsobom na to sa nedá nič povedať, to je asi to, prečo na to nijako neodpovedajú, prečo to nevracajú. A ja aj na základe toho, čoho ťa poznám, čo sa ti tu snažia prilepiť tie, prečo si nejaký nahnevaný alebo podobne, tak to je práve preto, že nevedia čítať, že tebe to už proste, už sa na to nevieš pozerať. Že už sa na to nevieš pozerať. A to je práve, to spôsobuje ten tvoj prejav. A darmo sa tu budeme tváriť, že všetko je v poriadku. No nie je v poriadku. A tvoj prejav len odráža tú práve vážnosť tej situácie, ktorá tu na Slovensku je a v ktorej mnohí ľudia na Slovensku žijú. A toto si musíme uvedomiť a podľa toho sa začať správať všetci, ktorí tu sedíme. Ďakujem.
Pavelka, Radoslav, poslanec NR SR (2018-12-06):
Ďakujem pekne. Ja by som chcel najskôr pochváliť to, že v tomto zákone sa píše, že na účely tohto zákona sa rozumie fyzická osoba, ktorá skončila ústavnú starostlivosť v detskom domove alebo v domove sociálnych služieb pre deti, fyzická osoba, ktorej skončilo poskytovanie sociálnej služby v zariadení sociálnej služieb s celoročnou pobytovou formou. Myslím si, že je to fajn, že takýmto ľuďom umožníme štart do života takýmto spôsobom. Čiže ja to chválim. K tej veci, čo spomínal kolega, ja tam vidím tiež taký problém, čo vravel on, že jednak vieme, akí ľudia sú vynaliezaví a táto pôžička je naozaj veľmi zaujímavá, a tak by možno kľudne stálo za to, že možnože si až umelo dokonca znížiť ten príjem pri požiadaní, aby ho dostali, hoci realita je taká, je iná, a potom môžu využívať tento úver možno na úkor niekoho, kto naozaj celý život alebo tých ďalších 15 rokov má tie príjmy nízke. Čiže preto by bolo možno dobré kontrolovať ten príjem, či je celú dobu. A možnože by potom zostalo viac peňazí vďaka tomu pre tých, ktorí to naozaj potrebujú. Ďakujem pekne.
Poliačik, Martin, poslanec NR SR (2014-05-29):
Pán predseda, v prípade, že by neprešiel ten jeden bod, tak celý ten pozmeňovák nemá zmysel, takže podobne ako včera, ak neprejde námietka, nemôžeme hlasovať o pozmeňujúcom návrhu.
Danko, Andrej, predseda NR SR (2020-02-20):
Ďakujem, pán poslanec Dostál. (Potlesk) Ešte pripomeniem, že do rozpravy je prihlásený poslanec Matovič, Kollár, Osuský, Gröhling, Cigániková, Zimenová, Laurenčík, Zemanová, Viskupič, Baránik, Klus, Galek, Mihál, Marosz, Remišová, Heger, Galko. Na vystúpenie pána poslanca sedem faktických poznámok. Uzatváram možnosť prihlásenia. Pán poslanec Baránik, prvý, nech sa páči.
T. Cabaj, podpredseda NR SR: (2009-09-10):
vládnom návrhu zákona, ktorým sa mení a dopĺňa zákon č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov . Pripomínam, že ho prerokúvame v skrátenom legislatívnom konaní. Vládny návrh zákona je uverejnený ako tlač 1165. Spoločná správa výborov 1165a. Poprosím podpredsedu vlády a ministra vnútra Slovenskej republiky pána Roberta Kaliňáka, aby nám tento vládny návrh zákona uviedol. Nech sa páči, pán podpredseda vlády, máte slovo.
Suja, Miroslav, poslanec NR SR (2021-06-15):
Ďakujem za slovo, pán predseda. Pán podpredseda Blanár, veľmi správne ste povedal, doteraz nám nikto z nich nepovedal ani nevyvrátil, aj keď sa nám snažia podsúvať informáciu, že spravodajské hry sú rôzne, že môžu byť aj nepravdivé, ale ani jeden z vás, vážení kolegovia, ste nepovedal, že správa od riaditeľa Aláča z SIS nie je pravdivá. A viete prečo? Lebo pravdivá je. Preto ste si to nedovolili povedať. To znamená, že jediný problém, ktorý vy máte, je, aby sa tá správa nezverejnila. Nie že je to pravda, len aby sa nezverejnila. Že potom vidíte, aj ľudia si to všímajú, že je tu nejaký problém. A podľa ministra Mikulca, keď chceme, ak je toto pravda, aby sme zabránili rozvratu právneho štátu, tak to, že tu strácame čas, ako sme si dovolili my odvolávať, opozícia, ministra Mikulca a strácame čas tým, že chceme zachrániť právny štát. To sme si veľmi toho dovolili. Ja neviem. Viete, problém je len v tom, nielen v tej SBS-ke, lebo keď pozrieme sa aj na tú SBS-ku bližšie, hovoríte, že tam bol závadová osoba Košč. Ale už jeho spoločník vám nevadí, veselo sa tam, sa s ním tu nedatuje a dohadujete si obchody s ním, že keď SaS-ka náhodou odíde, že on vás podporí ako vládu. Košč vám vadí, jeho spoločník nie! Ste pekní farizeji, kolegovia z vládnej koalície. A, viete, v programovom vyhlásení vlády je boj proti rodinkárstvu. Ale toto neni rodinkárstvo, keď minister Mikulec dá 800-tisíc svojmu otcovi. To len pomohol vlastnej rodine. To rodinkárstvo neni. To kľudne si môžte napísať do programového vyhlásenia vlády, to nebolo na kúpu bytu, to sme mu dali len akože za prenájom, ani sme ho nevyužívali na špionážne účely. Takže vy dáte otcovi vlastnému 800-tisíc ani nieže za kúpu, ale za prenájom, ale toto rodinkárstvo neni. Tak nabudúce to definujte v programovom vyhlásení vlády. Keď minister dáva otcovi alebo bratovi, to neni rodinkárstvo, to je úplne v pohode, to je rodinná výpomoc. Že takáto je váš boj proti korupcii a velikášstvu, kolegovia, alebo takýto?
Hrušovský, Pavol, podpredseda NR SR (2010-09-07):
Prezentujme sa a hlasujme o návrhu tak, ako ho predniesol pán spoločný spravodajca. (Hlasovanie.) 107 prítomných, 82 za návrh, 2 proti, 22 sa zdržalo a 1 nehlasoval. Návrh sme schválili. Ďakujem, pán poslanec. Pán poslanec, poprosím vás, keby ste telefonovali mimo rokovacej sály, pán poslanec Zelník. Poprosím teraz pána poslanca Kaníka, aby z poverenia gestorského výboru predložil Národnej rade návrhy uznesení k prerokovávanému vládnemu návrhu zákona o námornej plavbe. Pán poslanec. (Hlasovanie o vládnom návrhu zákona, ktorým sa mení a dopĺňa zákon č. 435/2000 Z. z. o námornej plavbe v znení neskorších predpisov , tlač 52.)
Suja, Miroslav, poslanec NR SR (2023-03-21):
Ďakujem za slovo. Vážení kolegovia, čo ste tu neboli, aby ste pochopili, tu nejde o to, že by bol ohrozený nejaký váš plat na ďalších šesť mesiacov, nie, normálne môžte ďalej vyciciavať Slovensko aj ministri. Tu ide len o to, že aby sa toto neopakovalo do budúcnosti (ruch v sále, zaznievanie gongu), len pre ozrejmenie pamäti. Takže vy sa nemáte čoho báť, kľudne môžete za toto zahlasovať.
Krajniak, Milan, poslanec NR SR (2017-04-05):
... že praktikujúci moslim pravidelne navštevujúci mešity schvaľuje tieto útoky alebo podporuje zavedenie práva šaría ešte v oveľa vyššej miere ako nepraktikujúci moslimovia. Otázka je takáto a tú otázku riešil celý západný svet po 11. septembri, čo má prednosť, bezpečnosť, alebo bezpečnosť ľudí, alebo vytrvalé trvanie na nejakých princípoch, ktoré ale robia našu spoločnosť zraniteľnou. Ja si myslím, že za istých okolností, pri veľkom bezpečnostnom riziku reálnych bombových útokov má prednosť bezpečnosť občanov. Ďakujem.
Grendel, Gábor, podpredseda NR SR (2021-09-24):
Budete reagovať, pani poslankyňa, na faktickú poznámku? Nie. Teraz vystúpi ešte v rozprave pán navrhovateľ. Nech sa páči.
Kočiš, Eduard, poslanec NR SR (2022-05-24):
Veľmi pekne ďakujem za slovo, pán predsedajúci. Pani kolegyňa, opäť ďakujem za to, že ste v tomto zákone našla opäť ďalšiu dieru a snažíte sa to svojím pozmeňujúcim návrhom odstrániť. Čiže naozaj veľká vďaka, pretože naozaj je vidieť, kto to myslí úprimne a komu naozaj ide o vyšperkovanie aj toho, čo by naozaj nemalo ísť v skrátenom legislatívnom konaní, pretože tento paškvil nie je vôbec dobre pripravený a, sami kolegovia a samé kolegyne, vidíte, koľko nášľapných mín tento zákon má. Čiže aj napriek tomu, že v tomto zákone je toľko nedostatkov, chválim pani kolegyňu za to, že pristúpila k tomuto bodu a k jeho zmene veľmi zodpovedne. A naozaj veľká vďaka za to, že ste si našli čas, venovali tomu priestor a že tento zákon, váš pozmeňujúci návrh zákona určite padne na úrodnú pôdu. Ďakujem pekne.
V. Veteška, podpredseda NR SR: (2007-05-18):
O ospravedlnenie svojej neúčasti na dnešnom rokovacom dni písomne požiadali títo poslanci: Ferdinand Devínsky, Mikuláš Dzurinda, Tibor Lebocký, Jozef Líška, Martin Pado a Jarmila Tkáčová. V súlade s programom budeme ďalej pokračovať v rokovaní Národnej rady a pristúpime k druhému čítaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 377/1990 Zb. o hlavnom meste Slovenskej republiky Bratislave v znení neskorších predpisov (tlač 225). Spoločná správa je pod tlačou 225a. Dávam slovo poslankyni Renáte Zmajkovičovej, aby za skupinu poslancov návrh zákona odôvodnila. Nech sa páči, pani poslankyňa.
Pellegrini, Peter, podpredseda NR SR (2020-05-12):
S reakciou na vaše vystúpenie jeden pán poslanec. Pán poslanec Saloň, nech sa páči.
Bagačka, Michal, poslanec NR SR (2015-11-18):
Keďže sme hlasovali o pozmeňujúcich návrhoch zo spoločnej správy a o pozmeňujúcich návrhoch, ktoré odzneli v rozprave, a mám splnomocnenie gestorského výboru, odporúčam hlasovať o tom, že predložený návrh zákona prerokujeme v treťom čítaní ihneď.
Ďuriš Nicholsonová, Lucia, podpredsedníčka NR SR (2017-03-30):
Ďakujem pekne. A teraz vás poprosím, pán podpredseda vlády, aby ste v limite 15 minút odpovedali na otázky adresované predsedovi vlády podľa vyžrebovaného poradia. Prvá otázka je od pána poslanca Petra Náhlika: „Vážený pán predseda vlády, môžete nám priblížiť závery rímskeho summitu?“ Nech sa páči, pán podpredseda. Upozorňujem, že odpoveď na položenú otázku môže trvať najviac päť minút.
Hort, Milan, podpredseda NR SR (2011-11-30):
Ďakujem pekne. Otváram všeobecnú rozpravu. Písomnú prihlášku neevidujem. Pýtam sa, kto sa hlási do rozpravy ústne? Pán poslanec Jaroslav Baška ako jediný. Uzatváram možnosť prihlásiť sa do rozpravy. Slovo má pán poslanec Baška, nech sa páči.
Danko, Andrej, predseda NR SR (2016-09-13):
Ďakujem. Pán poslanec Karol Galek.
Laššáková, Jana, podpredsedníčka NR SR (2013-09-17):
S reakciou pán poslanec Frešo, nech sa páči.
Blaha, Ľuboš, podpredseda NR SR (2024-01-25):
Vážené pani poslankyne, vážení páni poslanci, konštatujem, že Národná rada Slovenskej republiky určila k tomuto bodu programu 6. schôdze Národnej rady, tlač 106, dĺžku času na rozpravu 20 hodín, to znamená, že po otvorení rozpravy budeme postupovať podľa § 29a zákona o rokovacom poriadku. Dovoľte, aby som vás informoval o vyžrebovanom poradí poslaneckých klubov. Ako prvé je Progresívne Slovensko, ako druhé strana Sloboda a Solidarita, ako tretie KDH, ako štvrté SNS, ako piate hnutie SLOVENSKO, ako šieste HLAS, ako siedmy SMER – slovenská sociálna demokracia. Oznamujem vám, že na základe výsledkov žrebovania budú poslanci zastupujúci poslanecké kluby v rozprave vystupovať striedavo. Pani poslankyne, páni poslanci, pristúpime k prvému čítaniu o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony. Vládny návrh zákona je pod tlačou 106, návrh na jeho pridelenie na prerokovanie výborom je v rozhodnutí č. 106. Poprosím ministra spravodlivosti Slovenskej republiky Borisa Suska, aby vládny návrh zákona uviedol. Nech sa páči, pán minister, máte slovo. (Rokovanie v prvom čítaní o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 106.)
Sulík, Richard, predseda NR SR (2011-02-01):
Do tretice všetko dobré. Takže prestávku teraz ukončujem a poprosím opätovne, aby sa poslanci prezentovali a aby sme zistili, či sme uznášaniaschopní. Prosím, prezentujte sa teraz. (Prezentácia.) Zisťujem, že je prítomných 113 poslancov. Národná rada je uznášaniaschopná. Ďakujem pekne našej ctenej opozícii a poprosím zástupcov médií, keby nás nechali pokračovať v schôdzi. Čo máte ešte? Päť minút máte? Na 12. schôdzi Národnej rady budú overovateľmi poslanci Zoltán Horváth a Ľubica Rošková, náhradníkmi budú poslanci Peter Muránsky a Andrej Kolesík. Na dnešnom rokovacom dni o ospravedlnenie svojej neúčasti písomne požiadali poslanci Ladislav Lazár a zároveň informujem, že poslanec Robert Kaliňák sa nachádza na zahraničnej pracovnej ceste z poverenia predsedu Národnej rady. Navrhnutý program schôdze vám bol rozdaný. Chcem informovať, že poslanec Národnej rady Alexander Slafkovský mi včera 31. januára doručil písomné oznámenie o tom, že sa vzdáva svojho mandátu. Týmto dňom jeho mandát zaniká. Uvedenú skutočnosť som vzal na vedomie. Do programu schôdze bol preto ako prvý bod programu, bola zaradená informácia o nastúpení náhradníka pána Ivana Harmana na neuplatňovaný mandát, sľub poslanca a jeho voľba za člena výborov. Teraz pristúpime k schvaľovaniu návrhu programu 12. schôdze . Oznamujem, že dostal som žiadosť o vyradenie bodu 40 a jeho presunutie na marcovú schôdzu. Pýtam sa, či má ešte niekto iný návrh na zmenu alebo doplnenie programu. Nie, nemá. Ďakujem. Pán poslanec Čaplovič.
Lajčák, Miroslav, podpredseda vlády a minister zahraničných vecí a európskych záležitostí SR (2013-09-11):
Ďakujem pekne. Pán poslanec Mikloško mi položil konkrétnu otázku, tak chcem odpovedať. Samostatná Slovenská republika nemala nikdy svoj rezidenčný zastupiteľský úrad na Filipínach v Manile. Pokrývame celý ten čas Filipíny z nášho veľvyslanectva v Jakarte v Indonézii. Samozrejme, Filipíny sú veľmi dôležitou krajinou, ale úroveň, intenzita politického dialógu, objem ekonomickej spolupráce nedáva argumenty, aby sme mohli uvažovať o otvorení nášho veľvyslanectva. Nemáme ani signály z podnikateľskej obce, že by bol záujem o priamu prítomnosť na mieste, čiže hoci ja ako minister zahraničných vecí by som veľmi rád zastupiteľské úrady otváral a nepochybujem o dôležitosti tejto krajiny, tak ten obmedzený mešec peňazí, ktorý mám k dispozícii, mi nedáva priestor uvažovať o tom, aby sme zriadili zastupiteľský úrad v Manile v dohľadnej budúcnosti. Ďakujem pekne, skončil som.
Blaha, Ľuboš, podpredseda NR SR (2024-05-22):
Pán poslanec Karol Farkašovský.
Jarjabek, Dušan, poslanec NR SR (2010-12-03):
Ďakujem pekne. V nadväznosti na to, čo povedal pán poslanec Maďarič, by som chcel povedať jednu vec. Skutočne ten rozpočet tak, ako vyzerá, ako je predložený, je to rozpočet, ako keby ho podával nejaký tieňový minister kultúry opozície, ktorý kritizuje svojho koaličného ministra kultúry a svojho koaličného ministra financií, to hlavne. V tomto rozpočte sú samé konštatácie o tom, ako zaniknú jednotlivé inštitúcie, aká je proste zlá predpoveď do budúcnosti, žiadne východiská. Proste je to priame ohrozenie kultúrnych inštitúcií na Slovensku. A čo je najhoršie, sú to len konštatácie, proste tak sa stane a hotovo. No ak je toto prioritou vlády, tak ako to hovorila pani premiérka, tak potom som asi v nejakom inom štáte. Ďakujem za pozornosť.
P. Paška, predseda NR SR: (2006-10-18):
Budeme pokračovať hlasovaním a pristúpime k hlasovaniu, kde budeme najprv ako o prvom hlasovať v prvom čítaní o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov. Je to tlač č. 93. Poprosím určeného spravodajcu z výboru pre zdravotníctvo pána poslanca Valockého, aby uviedol hlasovanie. Evidentne pán spravodajca je zaskočený situáciou. Chcem sa spýtať, či je všeobecný súhlas, aby sme prikročili k druhému hlasovaniu, aby si pán spravodajca mohol pripraviť návrh uznesenia, o ktorom budeme hlasovať. Je všeobecný súhlas? (Všeobecný súhlas.) V každom prípade chcem poďakovať všetkým, ktorí nevyjadrili všeobecný súhlas za zhovievavosť. Predpokladám, že je to aj do budúcnosti náznak kooperácie vo veľmi podstatných veciach. Ďakujem pekne, pán spravodajca. Takže poprosím vás, aby ste uviedli hlasovanie. Najskôr budeme hlasovať o návrhoch podaných podľa § 73 ods. 3 zákona o rokovacom poriadku. Nech sa páči.
Kmec, Stanislav, poslanec NR SR (2016-12-07):
Vážený pán predseda, v rozprave vystúpil jeden pán poslanec. Pán predseda, dajte, prosím, hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
A. Belousovová, podpredsedníčka NR SR: (2009-06-25):
Ďalej s interpeláciou vystúpi pán poslanec Bauer. Po ňom sa pripraví pán poslanec Kovarčík. Nech sa páči, pán poslanec.
Ľ. Jahnátek, minister hospodárstva SR: (2007-11-29):
Čo sa týka konkrétnej otázky, zrejme ideme k tým kolektorom a kotlom. My sme predpokladali, že prvé čerpanie by mohlo ísť od 1. januára 2008, takto by bol aj vo vláde schválený materiál. Vzhľadom na to, že práve prerokúvame štátny rozpočet a jeho finálna podoba nie je zatiaľ jasná, budeme sa vedieť konkrétne k tejto otázke vyjadriť vtedy, keď bude štátny rozpočet schválený. Pokiaľ by štátny rozpočet neumožňoval pri svojom rozpočtovom opatrení čerpať tieto prostriedky od 1. januára 2008, predpokladáme, že štátny rozpočet by mal mať tú príjmovú zložku, možno aj výraznejšiu, ako je predpokladaná vzhľadom na to, ako vyzerá vývoj makroekonomických ukazovateľov a predpokladáme, že v priebehu roku, najneskôr od 1. 7.,  by sme mohli prvé tieto čiastky aj uvoľňovať. Ale tento termín skutočne záleží od toho, ako sa bude vyvíjať príjmová zložka štátneho rozpočtu. Skončil som.
B. Bugár, podpredseda NR SR: (2005-02-03):
(Hlasovanie.) Prítomných 142 poslancov, za 114, zdržalo sa 27, nehlasoval 1. Konštatujem, že Národná rada schválila návrh tohto uznesenia. Teraz pristúpime k hlasovaniu o vládnom návrhu zákona, ktorým sa mení a dopĺňa zákon č. 151/2002 Z. z. o používaní genetických technológií a geneticky modifikovaných organizmov (tlač 929). Prosím teraz pána poslanca Soboňu, ktorého určil gestorský výbor pre životné prostredie a ochranu prírody za spravodajcu, prosím vás, aby ste jednotlivé hlasovania uvádzali. (Ruch v sále.) Páni poslanci, prosím vás o väčší pokoj, lebo preruším rokovanie. Nech sa páči, pán poslanec.
Paška, Pavol, predseda NR SR (2013-05-17):
Pán poslanec, na to ste mali druhé čítanie. Ak chcete robiť pozmeňujúci návrh, ak ste chceli sa vrátiť do druhého čítania, mali ste si vyzbierať 30 podpisov, požiadať o znovuotvorenie rozpravy, prihlásiť sa a podať pozmeňujúci návrh s 15 podpismi. Takýto spôsob nie je možný. Pán spravodajca, budeme hlasovať o návrhu zákona ako o celku.
Mikloško, Jozef, poslanec NR SR (2014-12-11):
Ďakujem. No, pán minister je často asi na cestách a páni úradníci mu pripravujú vždy také odpovede, ktoré netrafia klinček po hlavičke, no ale na to som si zvykol, aj na tému Demänovská dolina, to nie je tu prvýkrát. Viete, že v Demänovskej doline je veľmi aktívna firma J&T, iste aj pozitívne, veľa tam postavila, ale často ide veľmi tvrdo za svojimi záujmami, aj lyžiarskymi, aj inými, a vtedy tam potrebuje mať, samozrejme, v samospráve toho, ktorý to chápe. Už v 2006. Ústavný súd rozhodol, že tie voľby sú neplatné, museli sa opakovať. Odvtedy je to každé štyri roky takto, v 2010. presne tak bolo, v 2014., teraz tiež. To, že v ústave nemáme, že jedine v tomto paragrafe, že podrobnosti stanoví zákon o voľbách, to umožňuje to, že ľudia sa tesne pred voľbami prihlásia a potom niektorí po voľbách sa odhlásia. To nenastalo teraz, ale to bolo v roku 2006, to bolo v roku 2010, tým pádom sa tam vždy dostalo veľmi pro J&T vedenie. Minule mi pán Kaliňák odpovedal na túto tému aj písomne na interpeláciu, povedal, že len tí môžu voliť, čo majú priamo svoju nehnuteľnosť v tej obci, kde sú prihlásení. No určite mnohí v minulosti neboli, boli u jedného človeka desiati, boli v budove, ktorá bola zavretá roky a tak ďalej, čiže nebolo tam všetko kóšer. Netýka sa to iba Demänovskej, tam to ja vidím, lebo občas tam chodím, ale týka sa to mnohých iných dedín, kde sa dá volebný výsledok v komunálnych voľbách veľmi ovplyvniť len tým, že sa tam nasáčkujú ľudia tesne predtým a odsáčkujú tesne potom. Ale nie je to otázka na pána ministra, ale je to len komentár, ktorý som si dovolil využiť. Ďakujem.
Gaborčáková, Soňa, poslankyňa NR SR (2018-12-07):
Áno. Ale ja to už hovorím dopredu.